Symbian
Kritiikkiä > Versioiden historiaa

| Versio | Kuvaus |
| --- | --- |
EPOC16: EPOC16, alkujaan nimeltään pelkästään EPOC, oli Psionin 1980-luvun loppupuolella ja 1990-luvun alkupuolella kehittämä Psionin "SIBO" (SIxteen Bit Organisers) -laitteille tarkoitettu käyttöjärjestelmä. Kaikissa EPOC16-laitteissa oli 8086-perheen suoritin ja 16-bittinen arkkitehtuuri. EPOC16 oli yhden käyttäjän ennaltaehkäisevä käyttöjärjestelmä, joka on kirjoitettu Intel 8086 -assembly-kielellä ja C-kielellä ja suunniteltu jaettavaksi lukumuistiin Se tuki yksinkertaista ohjelmointikieltä nimeltä Open Programming Language (OPL; suom. avoin ohjelmointikieli) ja integroitua ohjelmointiympäristöä nimeltä OVAL. SIBO-laitteisiin kuuluvat MC200, MC400, Psion Series 3 (1991–98), Series 3a, Series 3c, Series 3mx, Siena, Workabout ja Workabout mx. MC400 ja MC200, ensimmäiset EPOC16-laitteet, tulivat markkinoille vuonna 1989.  EPOC16:ssa oli pääasiallisesti 1-bitti-pikseliä-kohden, näppäimistökäyttöinen graafinen käyttöliittymä — laitteistossa, jota varten se oli alun alkaen suunniteltu, oli osoitinsyöte digitalisoijapaneelin muodossa. 1990-luvun loppupuolella käyttöjärjestelmästä käytettiin nimeä EPOC16 erottaakseen se Psionin siihen aikaan uudesta EPOC32-käyttöjärjestelmästä.
EPOC32 (julkaisut 1:stä 5:een): EPOC32:n ensimmäinen versio, Release 1 oli Psionin Series 5:n ROM v1.0:ssa vuonna 1997. Myöhemmin ROM v1.1 sisälsi Release 3:n. (Release 2 ei ollut koskaan julkisesti saatavilla.) Näitä seurasivat Psion Series 5mx, Revo / Revo plus, Psion Series 7 / netBook ja netPad (joissa oli kaikissa käytössä Release 5).  EPOC32-käyttöjärjestelmä, jota siihen aikaan kutsuttiin vain nimellä EPOC, sai myöhemmin uuden nimen Symbian OS. Ennen nimenmuutosta Symbian-nimeen, EPOC16:sta käytettiin nimeä SIBO erottaakseen se "uudesta" EPOC:ista. Nimien samankaltaisuudesta huolimatta EPOC32 ja EPOC16 olivat täysin erilaisia käyttöjärjestelmiä, joista ensin mainittu oli C++-kielellä kirjoitettu uudesta koodipohjasta ja sen kehitys alkoi 1990-luvun keskivaiheilla. EPOC32 oli ennaltaehkäisevää moniajoa tukeva yhden käyttäjän käyttöjärjestelmä, jossa oli muistin suojaus, mikä kannusti sovelluskehittäjiä erottamaan ohjelmansa koneeksi ja käyttöliittymäksi. Psionin kämmentietokoneissa oli graafinen käyttöliittymä nimeltään EIKON, joka oli varta vasten suunniteltu kannettaville laitteille, joissa on näppäimistö (tämän ansiosta se saattoi vaikuttaa samankaltaiselta pöytätietokoneiden käyttöliittymiin verrattuna eikä niinkään kannettavien laitteiden käyttöliittymiin). Yksi EPOC:in ominaisuuksista oli uusien graafisten käyttöliittymien kehittämisen helppous, jonka mahdollisti ydinjoukko graafisten käyttöliittymien luokkia; ominaisuus, jota on laajalti käytetty Ericsson R380:ssa ja sen jälkeen. EPOC32 kehitettiin aluksi ARM-suoritinperheelle, mukaan lukien ARM7, ARM9, StrongARM ja Intelin XScale, mutta sen voi kääntää myös toisenlaisia suorittimia käyttäviä laitteita varten. EPOC32:n kehityksen aikana Psion suunnitteli lisensoivansa EPOC:in kolmannen osapuolen laitevalmistajille ja yhtiöitti ohjelmisto-osastonsa nimellä Psion Software. Yksi ensimmäisistä lisenssinsaajista oli lyhytikäinen Geofox, jonka tuotanto pysäytettiin kun alle tuhat yksikköä oli myyty. Ericsson toi markkinoille uudelleenbrändätyn Psion Series 5:n laitteen nimeltä MC218, ja myöhemmin loi EPOC Release 5.1 -pohjaisen älypuhelimen, nimeltään R380. Oregon Scientific myös julkaisi edullisen EPOC-laitteen, nimeltään Osaris (merkittävä ainoana EPOC-laitteena, jota myytiin Release 4 -ohjelmistolla). 32-bittistä versiota alettiin työstää vuoden 1994 loppupuolella. Series 5 -laite, julkaistu kesäkuussa 1997, käytti EPOC32-käyttöjärjestelmän ensimmäisiä versioita, koodinimeltään "Protea" ja "Eikon"-nimistä graafista käyttöliittymää. Oregon Scientific Osaris oli ainoa kämmentietokone, joka käytti ER4-versiota. Vuonna 1999 julkaistut Psion Series 5mx, Psion Series 7, Psion Revo, Diamond Mako, Psion netBook ja Ericsson MC218 käyttivät ER5-versiota. Phillips Illium/Accent -puhelinprojekti julkistettiin CeBIT:issä, mutta se ei päässyt kaupalliseen tuotantoon saakka. Tämä julkaisu on takautuvasti saanut nimen Symbian OS 5. Ensimmäinen ER5u:ta käyttävä puhelin, Ericsson R380, julkaistiin marraskuussa 2000. Se ei ollut 'avoin' puhelin – ohjelmistoja ei pystynyt asentamaan. Useita Psionin prototyyppejä seuraavan sukupolven kämmentietokoneiksi, joita ei koskaan julkaisu, käyttivät ER5u-versiota, mukaan lukien Revon seuraaja koodinimeltään "Conan". Nimen 'u' viittaa siihen, että siinä oli Unicode-tuki. Kesäkuussa 1998 Psion Softwaresta tuli Symbian Ltd, merkittävä yhteisyritys Psionin ja matkapuhelinvalmistajien Ericsson, Motorola ja Nokia kanssa. Kuudennen julkaisun myötä EPOC:ista tuli yksinkertaisesti Symbian.
Symbian OS 6.0 ja 6.1: Käyttöjärjestelmä sai uuden nimen Symbian OS ja siitä tuli uudenlaisten älypuhelinten pohjamalli. Tätä julkaisua kutsutaan joskus nimellä ER6. Psion antoi 130 avainhenkilöä uudelle yritykselle ja piti siitä 31% osakeosuuden.  Ensimmäinen 'avoin' Symbian OS -puhelin, Nokia 9210 Communicator, julkaistiin kesäkuussa 2001. Bluetooth-tuki lisättiin. Melkein 500 000 Symbian-puhelinta myytiin vuonna 2001, ja seuraavana vuonna luku oli jo 2.1 miljoonaa. Erilaisten käyttöliittymien kehittämistä helpotettiin "viitedesignstrategialla", joko 'älypuhelin'- tai 'communicator'-laitteita varten, jotka oli vielä jaoteltu näppäimistö- tai tablet-pohjaisiin designeihin. Kaksi viitekäyttöliittymää valmistettiin – Quartz ja Crystal. Ensin mainittu yhdistettiin Ericssonin 'Ronneby'-designin kanssa ja siitä tuli UIQ-käyttöliittymän pohja; jälkimmäinen pääsi markkinoille Nokian Series 80 -käyttöliittymänä. Myöhempiin viitekäyttöliittymiin lukeutuvat Sapphire, Ruby, ja Emerald. Vain Sapphire pääsi markkinoille, jossa siitä kehittyi Pearl-viitekäyttöliittymä ja lopulta Nokian Series 60 -käyttöliittymä, numeronäppäinpohjainen 'neliö'-käyttöliittymä ensimmäisille todellisille älypuhelimille. Ensimmäinen niistä oli Nokia 7650 -älypuhelin (jossa oli Symbian OS 6.1), joka oli myös ensimmäinen Nokian puhelin, jossa oli sisäänrakennettu kamera VGA-resoluutiolla (0.3 megapikseliä = 640×480 pikseliä). Muita merkittäviä S60 Symbian 6.1 -laitteita ovat Nokia 3650, lyhytikäinen Sendo X ja Siemens SX1 - Siemensin ensimmäinen ja viimeinen Symbian-puhelin. Huolimatta näistä pyrkimyksistä yleisyyteen, käyttöliittymä oli selkeästi jakautunut kilpailevien yritysten kesken: Crystal tai Sapphire oli Nokia, Quartz oli Ericsson. Symbian hylkäsi viitekäyttöliittymän vuonna 2002 osana aktiivista vetäytymistä käyttöliittymäkehityksestä 'päättömän' toimituksen hyväksi. Nokia sai Pearlin, Quartz-kehitys siirtyi UIQ Technology AB:lle ja japanilaisten yritysten kanssa tehdystä työstä muotoutui MOAP-standardi.
Symbian OS 7.0 ja 7.0s: Ensimmäisen kerran julkaistu vuonna 2003. Tämä on merkittävä Symbian-julkaisu, joka ilmestyi kaikkien nykyaikaisten käyttöliittymien kanssa, mukaan lukien UIQ (Sony Ericsson P800, P900, P910, Motorola A925, A1000), Series 80 (Nokia 9300, 9500), Series 90 (Nokia 7710), Series 60 (Nokia 3230, 6260, 6600, 6670, 7610) sekä useiden FOMA-puhelinten kanssa Japanissa. Se myös lisäsi EDGE- ja IPv6-tuen. Java-tuki muutettiin pJavasta ja JavaPhonesta Java ME -standardiin pohjautuvaksi.  Vuoden 2003 ensimmäisellä neljänneksellä myytiin miljoona Symbian-puhelinta ja tahti kiihtyi miljoonaan kuukaudessa vuoden 2003 loppuun mennessä. Symbian OS 7.0s oli 7.0-versiosta tehty erikoisversio, jossa oli suurempi taaksepäin yhteensopivuus Symbian OS 6.x:n kanssa, osittain Communicator 9500:n ja sen edeltäjänsä Communicator 9210:n tähden. Vuonna 2004 Psion myi osuutensa Symbianista. Samana vuonna ensimmäinen Symbiania käyttäville matkapuhelimille suunnattu mato, Cabir, kehitettiin; se käytti Bluetoothia levittääkseen itseään lähellä oleviin puhelimiin.
Symbian OS 8.0: Ensimmäisen kerran ilmestyi vuonna 2004, yksi sen vahvuuksista olisi ollut mahdollisuus valita kahden erilaisen ytimen (EKA1 tai EKA2) välillä. Kuitenkin EKA2-ytimellä varustettu versio ei päässyt myyntiin ennen kuin Symbian OS 8.1b -versio ilmestyi. Käyttäjäpuolelta katsoen ytimet käyttäytyivät lähestulkoon identtisesti, mutta ne ovat sisäisesti erittäin erilaisia. Jotkin valmistajat valitsivat EKA1:n säilyttääkseen yhteensopivuuden vanhojen laiteajurien kanssa, kun taas EKA2 oli reaaliaikainen ydin.  Mukana oli myös uusia ohjelmointirajapintoja uusien ominaisuuksien tukemista varten, joihin lukeutuvat CDMA, 3G, kaksisuuntainen datan virtautus, DVB-H ja OpenGL ES -vektorigrafiikalla ja suoralla ruutupääsyllä.
Symbian OS 8.1: Paranneltu versio 8.0-mallista, tämä oli saatavilla 8.1a- ja 8.1b-versioina, joissa oli EKA1- ja EKA2-ytimet (siinä järjestyksessä). 8.1b-versio, jossa oli EKA2:n yhden sirun puhelimen tuki eikä ylimääräistä turvakerrosta, oli suosittu japanilaisten puhelinyhtiöiden keskuudessa, jotka halusivat reaaliaikatuen ilman mahdollisuutta asentaa omia sovelluksia. Ensimmäinen ja ehkäpä tunnetuinkenen mukaan? älypuhelin, jossa on Symbian OS 8.1a, oli Nokia N90 (julkaistu vuonna 2005), Nokian N-sarjan ensimmäinen laite.
Symbian OS 9.0: Symbian OS 9.0:aa käytettiin vain sisäisiin Symbian-tarkoituksiin. 9.0 merkitsi EKA1:n poistumista; 8.1a on Symbian OS:in viimeinen EKA1-versio.  Symbian OS on yleisesti ottaen pyrkinyt ylläpitämään kohtuullista binaarikoodiyhteensopivuutta. Teoriassa käyttöjärjestelmä oli taaksepäin yhteensopiva ER1-ER5:n kanssa, sitten 6.0:sta 8.1b:hen saakka. Merkittäviä työkaluihin ja turvallisuuteen liittyviä muutoksia tarvittiin 9.0-versiota varten. Siirtymä ARMv4:stä ARMv5:een ei rikkonut taaksepäin yhteensopivuutta.
Symbian OS 9.1: Julkaistu alkuvuodesta 2005. Siinä oli paljon uusia turvallisuuteen liittyviä ominaisuuksia, mukaan lukien alustan turvallisuusmoduuli helpottamassa pakollista koodin allekirjoittamista. Uusi ARM EABI -binaarimalli tarkoittaa sitä, että sovelluskehittäjien täytyy hienosäätää koodiaan ja turvallisuusmuutokset tarkoittavat sitä, että heidän saattaa täytyä kirjoittaa koodia uusiksi. S60 3rd Edition -puhelimissa on Symbian OS 9.1. Sony Ericssonin M600 ja P990 pohjautuvat Symbian OS 9.1 -versioon. Aiemmissa versioissa oli vika, jossa puhelin jumiutuisi tilapäisesti sen jälkeen, kun omistaja on lähettänyt suuren määrän tekstiviestejä. Kuitenkin 13. syyskuuta 2006 Nokia julkaisi pienen ohjelman tämän vian korjaamiseen. Tuki Bluetooth-versiolle 2.0 lisättiin myös.  Symbian 9.1 toi uutena asiana kyvyt ja alustan turvallisuuskehyksen. Voidakseen käyttää tiettyjä ohjelmointirajapintoja, ohjelmistonkehittäjien tulee allekirjoittaa ohjelmansa digitaalisella allekirjoituksella. Perusominaisuudet ovat käyttäjien luovutettavissa ja kehittäjät voivat itse allekirjoittaa niitä, kun taas kehittyneemmät ominaisuudet vaativat sertifiointia ja allekirjoittamista Symbian Signed -ohjelman kautta, joka käyttää riippumattomia 'testitaloja' ja puhelinvalmistajia hyväksyntään. Esimerkiksi tiedoston kirjoittaminen on ominaisuus, jonka käyttäjä voi sallia, mutta multimedialaiteajurien käyttö vaatii puhelinvalmistajan hyväksynnän. TC TrustCenter ACS Publisher ID -sertifikaatti vaaditaan kehittäjältä sovellusten allekirjoittamiseen.
Symbian OS 9.2: Julkaistu vuoden 2006 ensimmäisellä neljänneksellä. OMA Device Management 1.2 -tuki (oli 1.1.2). Tuki vietnamin kielelle. S60 3rd Edition Feature Pack 1 -puhelimissa on Symbian OS 9.2. Nokia Symbian OS 9.2 -puhelimiin lukeutuvat mm. Nokia E71, Nokia E90, Nokia N95, Nokia N82, Nokia N81 ja Nokia 5700.
Symbian OS 9.3: Julkaistu 12. heinäkuuta 2006. Päivityksiin lukeutuvat paranneltu muistinhallinta sekä natiivituki Wifi 802.11:lle ja HSDPA:lle. Symbian OS 9.3:a käyttäviä laitteita ovat muun muassa Nokia E72, Nokia 5730 XpressMusic, Nokia N79, Nokia N96, Nokia E52, Nokia E75, Nokia 5320 XpressMusic, Sony Ericsson P1 ja muut.
Symbian OS 9.4: Julkistettu maaliskuussa 2007. Tarjoaa versiosta 9.3 lähtien saatavilla olevan on-demand-sivutustuen. Sovellusten luvataan käynnistyvän jopa 75% nopeammin kuin ennen. Lisäksi SQLite tarjoaa SQL-tuen. Tätä versiota käyttäviä laitteita ovat Samsung i8910 Omnia HD, Nokia N97, Nokia N97 mini, Nokia 5800 XpressMusic, Nokia 5530 XpressMusic, Nokia 5228, Nokia 5230, Nokia 5233, Nokia 5235, Nokia C6-00, Nokia X6, Sony Ericsson Satio, Sony Ericsson Vivaz ja Sony Ericsson Vivaz Pro, Micromax x265. Käytetty pohjana Symbian^1:lle, ensimmäiselle Symbian-alustajulkaisulle. Tämä julkaisu tunnetaan paremmin myös nimellä S60 5th edition, sillä se on käyttöjärjestelmän mukana tulevan käyttöliittymän nimi.
Symbian^2: Symbian^2 on Symbian-versio, jota vain japanilaiset valmistajat käyttävät lähde?. Se tuli Japanin markkinoille toukokuussa 2010. Nokia ei käytä tätä versiota.
Symbian^3 (Symbian OS 9.5) ja Symbian Anna: Symbian^3 on parannus aiempaan S60 5th Editioniin ja sen käyttöliittymässä on kertakosketusvalikkoja ja Symbian OS:in ydin on uusittu sekä laitteistopohjainen grafiikkakiihdytystuki on lisätty; lisää parannuksia tulee vuoden 2011 ensimmäisellä puoliskolla, mukaan lukien tuki pysty-QWERTY-näppäimistölle, uusi selain ja jaetun ruudun tekstinsyöttö. Nokia ilmoitti, että päivityksiä Symbian^3:n käyttöliittymään tullaan jakelemaan asteittain sitä mukaa kun ne tulevat saataville; Symbian^4, aiemmin suunniteltu iso julkaisu, on peruutettu ja joitakin siihen suunniteltuja ominaisuuksia tullaan lisäämään Symbian^3:een tulevissa julkaisuissa, alkaen Symbian Annasta.
Nokia Belle (Symbian OS 10.1): Kesällä 2011 YouTubessa julkaistiin videoita, jotka näyttivät Nokia N8:ssa toimivan, julkisuuteen vuotaneen Symbian Bellen (Nokia Bellen alkuperäinen nimi) toimintaa. 24. elokuuta 2011 Nokia julkisti sen kolmelle uudelle älypuhelimelle, jotka ovat Nokia 600 (jonka myöhemmin korvasi Nokia 603), Nokia 700, ja Nokia 701. Nokia antoi Symbian Bellelle virallisesti uuden nimen Nokia Belle blogikirjoituksessaan. Nokia Belle lisää Anna-päivityksiin tuomalla alaspäin vedettävän tila-/ilmoituspalkin, syvemmän NFC-integraation, vapaamuotoiset uudelleenskaalattavat kotiruudun vekottimet ja kuusi kotiruutua aiemman kolmen sijasta. 7. helmikuuta 2012 mennessä Nokia Belle -päivitys on saatavilla useimmille puhelinmalleille Nokia Suiten välityksellä ja se on tulossa myöhemmin Australiaan. Käyttäjät voivat katsoa saatavuuden Nokian kotisivuilta. 1. maaliskuuta 2012 Nokia julkisti Nokia Bellelle Feature Pack 1 -päivityksen, joka on saatavilla päivityksenä Nokia 603-, 700-, 701-malleihin (pois lukien muut) sekä Nokia 808 PureViewille natiivisti. Viimeisin ohjelmistopäivitys Nokian ensimmäisen sukupolven Symbian Belle -älypuhelimille (Nokia N8, C7, C6-01, Oro, 500, X7, E7, E6) on Nokia Belle Refresh (111.040.1511). Lokakuussa 2012 Nokia Belle Feature Pack 2, jota pidetään laajalti viimeisenä merkittävänä Symbian-päivityksenä, julkaistiin Nokia 603-, 700-, 701-, ja 808 PureView -puhelimille.